Citroën
Store norske leksikon,Teknologi og industri,Transport,Bil,Bilmerker
Citroën er et fransk bilmerke, grunnlagt 1919 av André Citroën. Fra 1976 var merket eid av PSA-gruppen, og fra 2021 har det vært eid av Stellantis. Citröen produserer personbiler og lette nyttekjøretøy.
Virksomhet I tillegg til i Frankrike produseres Citroën ved fabrikker i Argentina, Brasil, Kina, Russland, Slovakia, Spania, Tsjekkia, Tyrkia og Portugal.I alt ble 989 853 Citroën personbiler og nyttekjøretøy solgt på verdensbasis i 2019. De mest solgte Citroën-modellene i 2019 var C3, Berlingo og C5 Aircross.I Norge var Citröen det 18. mest solgte personbilmerket i 2021, med 2623 nyregistrerte biler, og det sjette mest solgte merket for nyttekjøretøy under 3,5 tonn, med 1904 nyregistrerte kjøretøy. Den mest solgte modellen var Citroën Berlingo med 1168 nyregistrerte kjøretøy.Det blir også produsert egne Citröen-modeller i Kina, i samarbeid med Dongfeng Motor Corporation, for det kinesiske markedet. Historikk  I 1934 kom den berømte 7CV (Traction avant, fransk 'forhjulstrekk') i produksjon. Den hadde forhjulsdrift, torsjonsavfjæring og tannstangstyring, og var den første masseproduserte bil med selvbærende, helsveiset stålkarosseri. Modellen ble fremstilt så å si uforandret i et antall av over én million før den ble tatt ut av produksjon i 1957. Foruten personbiler ble det også produsert vare- og lastebiler.I 1948 kom fabrikken med en ny oppsiktsvekkende konstruksjon, modellen 2CV. Denne hadde et fullstendig nytt avfjæringssystem, et meget enkelt karosseri og en tosylindret luftavkjølt motor. Godt mottatt ble også modellen DS19, som kom i 1955 med luftgass/væskefjæring, regulerbar bakkeklaring, automatisk clutch og en rekke andre tekniske finesser, samt en helt ny karosseriutforming.GS ble introdusert i 1970, i størrelse mellom 2CV og DS, og ble en av Citröens største salgssuksesser. Den hadde boxermotor, luftgass/væskefjæring, regulerbar bakkeklaring og en svært aerodynamisk konstruksjon. I 1979 ble GS avløst av GSA. Citroën SA ble lansert av André Citroën (1878–1935) som i 1919 startet en bilfabrikk i Paris i sin tidligere ammunisjonsfabrikk. Med moderne produksjonsmetoder, blant annet samlebåndsteknikk, ble han på få år Europas største bilprodusent. Ved siden av bilproduksjon videreutviklet Citroën beltekjøretøyet, og fabrikken stod bak flere motoriserte ekspedisjoner til Afrika og Asia i 1920- og 1930-årene.Fabrikken gikk konkurs i 1935, og familien Michelin (bildekkprodusent) overtok virksomheten. I 1957 ble Panhard-Levassor fabrikken overtatt og i 1968 lastebilfabrikken Berliet. Citroën kom i 1970-årene på ny i store økonomiske vanskeligheter og har siden 1976 vært eid av Peugeot. DS ble skilt ut som eget merke fra 2014. Les mer i Store norske leksikon PSA Peugeot Citröen